ইডির পর ছত্তীসগঢ়ের প্রাক্তন মুখ্যমন্ত্রী বাঘেলের বাড়িতে সিবিআই হানা

ওয়েব ডেস্ক: বুধবার সাতসকালে ছত্তীসগঢ়ের (Chattishgarh) প্রাক্তন মুখ্যমন্ত্রী ভূপেশ বাঘেলের বাড়িতে (CBI Raids Bhupesh Baghel’s House) সিবিআই হানা। মহাদেব বেটিং অ্যাপ কেলেঙ্কারি (Mahadev Betting App Scam)-সহ একাধিক মামলায় নাম জড়িয়েছে তাঁর। এদিন সকালে কোনও মামলায় কেন্দ্রীয় তদন্তকারী সংস্থা বাঘেলের বাড়িতে হানা দিয়েছে তা স্পষ্ট নয়। সূত্রের খবর, রায়পুর ও ভিলাইয়ে বাঘেলের বাড়ি, প্রাক্তন মুখ্যমন্ত্রীর ঘনিষ্ঠ সহযোগীর বাড়ি, এক পদস্থ পুলিশ আধিকারিকের বাড়িতে একযোগে তল্লাশি অভিযান চালাচ্ছে সিহিআই। তবে শুধু বেটিং অ্যাপ মামলা নয়, আবগারি দুর্নীতি মামলাতেও কেন্দ্রীয় এজেন্সির স্ক্যানারে ছত্তিশগড়ের প্রাক্তন মুখ্যমন্ত্রী।

জানা গিয়েছে,৮ ও ৯ এপ্রিল গুজরাটের আহমেদাবাদে কগ্রেস কমিটির বৈঠকের আগে আজ দিল্লিতে ‘ড্রাফটিং কমিটি’র বৈঠক রয়েছে। সেই বৈঠকে যোগ দিতে বুধবার দিল্লি যাওয়ার কথা ছিল ভূপেশ বাঘেলের (Bhupesh Baghel) । বাড়ির থেকে বের হওয়ার আগেই তার বাড়িতে সিবিআই হানা দিয়েছে। তাঁর রায়পুর (Raipur) ও ভিলাইয়ের (Bhilai) বাড়িতে তল্লাশি চালাচ্ছে সিবিআইয়ের তদন্তকারীরা। বাঘেল আছেন রায়পুরের বাড়িতে।তল্লাশির কথা নিজেই স্যোশাল মিডিয়ায় জানিয়েছেন। ছত্তিশগড়ের প্রাক্তন মুখ্যমন্ত্রীর এক্স হ্যান্ডেলে লেখা হয়েছে, ‘এবার সিবিআই এসেছে। তদন্তকারীদের তরফে জানা যাচ্ছে, ছত্তিশগড়ের মহাদেব অনলাইন বেটিং অ্যাপ মামলার তদন্তেই এই তল্লাশি অভিযান সিবিআইয়ের।

আরও পড়ুন: ATM থেকে টাকা তোলার চার্জ বাড়ছে, কবে থেকে লাগু দেখে নিন

উল্লেখ্য, চলতি মাসের ১০ তারিখ বঘেলের বাড়িতে হানা দিয়েছিল ইডির দল। মদ কেলেঙ্কারির অভিযোগে বাঘেলের বাড়িতে তল্লাশি চালিয়েছিল এনফোর্সমেন্ট ডিরেক্টরেট (Enforcement Directorate)। মদ কেলেঙ্কারিতে তাঁর ছেলের বিরুদ্ধে আর্থিক তছরুপের তদন্ত করতে দুর্গ জেলার ভিলাই শহরে ভূপেশ বাঘেলের বাড়িতে তল্লাশি চালিয়েছিল ইডি। বঘেলের বাড়ি থেকে ৩৩ লক্ষ টাকা পায় ইডির দল। কেন্দ্রীয় তদন্তকারী সংস্থার দাবি অনুযায়ী, এই মামলায় ছত্তিশগড়ের একাধিক রাজনৈতিক নেতা ও সরকারি আমলা যুক্ত রয়েছে। বাঘেল দাবি করেন, ফসল বিক্রির টাকা বাড়িতে রাখা ছিল। যদিও ইডি ওই জবাবে সন্তুষ্ট হয়নি। ভূপেশ বাঘেলের বাড়িতে সিবিআই তল্লাশি প্রসঙ্গে কংগ্রেস নেতা সুশীল আনন্দ শুক্লা বলেন, ‘এর আগে বিজেপি ইডিকে তাঁর বাড়িতে পাঠিয়েছিল। আজ রায়পুর ও ভিলাইয়ে বাঘেলের বাড়িতে এসেছে সিবিআই। রাজনৈতিকভাবে প্রতিদ্বন্দ্বিতা করতে না পারায় বিজেপি হতাশ।’মদককাণ্ডে খুব তাড়াতাড়ি চার্জশিট জমা করবে দুই কেন্দ্রীয় এজেন্সি। সিবিআই বাঘেলতে গ্রেফতার করতে পারে বলে আশঙ্কা তাঁর অনুগামীদের।

অন্য খবর দেখুন